25. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α2/οίκ. 1928 της 4/14 Ιουν. 1980 (ΦΕΚ Β΄ 533) Περί καθορισμού αποδοχών ιατρών που επιβλέπουν τις ιαματικές πηγές. Έχοντας υπόψη: α)Την παρ.3 του άρθρ.1 του Ν.Δ. 1366/1973 «περί προσλήψεως ιατρών στις Ιαματικές Πηγές της Χώρας». β)Το Ν.Δ. 641/1970 «περί συγχρόνου καταβολής συντάξεως και αποδοχών σε συνταξιούχους του Δημοσίου, τροποποιηθέντος δια του Ν.Δ. 1209/1972». Σελ.174,04(κ) Τεύχος Ι-11-1Σελ.64 γ)Την απόφαση του Υφυπουργού Κοιν. Υπηρεσιών (αριθ. Α2 2359/21.4.77) «περί κατανομής θέσεων ιατρών στις Ιαματικές Πηγές της Χώρας κλπ.» (ΦΕΚ 428/1977 τ.Β΄). δ)Την γνωμοδότηση του Ν.Σ. του Κράτους (αριθ. 50976/18.2.1976) «περί καθορισμού αποδοχών των Αγροτικών Ιατρών, που επιβλέπουν Ιαματικές πηγές, ελλείψει ιδιωτών ιατρών». ε)Το έγγραφο του ΤΣΑΥ (αριθ. 17950/6680/ 3.6.75) «περί της μη διενεργείας κρατήσεων υπέρ αυτού, κατά το χρόνο της προσφερομένης Υπηρεσίας των συνταξιούχων ιατρών του Δημοσίου, ως υδρολόγων, αποφασίζουμε: 1.Καθορίζουμε τις αποδοχές των προσλαμβανομένων στις ιαματικές πηγές της Χώρας ιατρών ως εξής: α)Για τους υπηρετούντες στις ιαματικές πηγές Τουριστικής σημασίας: 20.000 δραχ. μηνιαίως β)Για τους υπηρετούντες στις ιαματικές πηγές Τοπικής σημασίας, 16.000 μηνιαίως. 2.Οι ανωτέρω αποδοχές, προσαυξάνονται, σύμφωνα, με τις ισχύουσες διατάξεις, τις Κυριακές και λοιπές ημέρες αργίας, που παρέχουν υποχρεωτική εργασία οι ιατροί, λόγω της συνεχούς λειτουργίας των ιαματικών πηγών κατά τη λουτρική περίοδο. 